# Автомобилен акумулатор

### от Уикипедия, свободната енциклопедия

Автомобилен акумулатор е тип акумулатор доставящ електрическа енергия в автомобила. Той може да бъде Стартерен доставящ електричество до стартера, светлините и запалителната система на двигателя или Тягов - използван като основен източник на енергия в електромобила.

Обикновено те са оловно-киселинни акумулатори номинално осигуряващи 12-волта (по-точно 12.6 волта) използващи шест клетки, всяка от които отдава от 2 до 2.1 волта. Както и другите акумулатори от този тип той е направен от пластини съдържащи олово и оловен диоксид . Тези пластини са потопени в 35% сярна киселина и 65% дистилирана вода наречен електролит. Това води до химическа реакция която освобождава електрони и по този начин позволява производството на електричество. При разреждането на акумулатора материала от оловните пластини реагира с киселината от електролита, променяйки повърхността и на двата полюса в оловен сулфат. Когато акумулатора се зарежда това обръща химическата реакция. Оловния сулфат става олово и оловен диоксид, възстановявайки пластините до началното им състояние, позволяващо процеса да протече отново.

## [редактиране] Видове

Автомобилните акумулатори имат различно използване и други елементи са използвани заедно с оловото - калций, кадмий или стронций за промяна на плътността, твърдостта или порестостта на пластините позволяваща по лесното им производство.

- Стартерния тип дава висок ампераж за кратко време, обикновено за стартиране на двигател. Те обикновено имат повече пластини, и оттук по голяма площ, която позволява отдаването на повече ток за кратко време. След стартирането на двигателя те се зареждат.
- Тяговите батерии са предназначени за постоянно подаване на ток за дълъг период от време например в електокар или друго транспортно средство работещо от електрическа енергия. Те могат да се озползват за временно съхраняване на енергията от вятърна турбина. Техните пластини са по-дебели за по-голям капацитет и позволяват повече цикли на разреждане/зареждане.

Има и акумулатори с двойно предназначение (Стартерни и тягови).

## [редактиране] Използване и поддръжка

### [редактиране] Ниво на електролита

По-голямата част от акумулаторите произвеждани по нова технология нямат нужда от поддръжка и от обслужване /доливане с дестилирана вода, зареждане/. Ако акумулатора има лесно отварящи се запушалки то е необходимо периодично /ежемесечно, а при по- старите батерии дори и ежеседмично/ да му се следи нивото на електролита в определените граници и при нужда то трябва да бъде коригирано. В този случай запушалките се махат и се долива само с дистилирана вода в границите от 10 до 15 mm над горната повърхност на плочите.

Вода от чешмата или дъждовна вода НИКОГА не трябва да се използват тъй като те съдържат минерали, които намаляват производителността на акумулатора.

### [редактиране] Зареждане и разреждане

При нормална работа на алтернатора (генератора) той подава електричество на автомобила и възстановява заряда загубен при стартирането на двигателя. При поставянето на нов акумулатор или зареждането на разреден акумулатор, се прилагат няколко метода за заряд. Най-нежния от тях се нарича продължително зареждане. Другите са бавно и ускорено зареждане, като втория е най-груб към акумулатора.

В краен случай акумулатора може да бъде подпомогнат от специално устройство или от акумулатора на друг автомобил.

### [редактиране] Зареждане на акумулатор

В повечето автомобили за маса се използва купето на автомобила като минуса на акумулатора се свързва към купето. В миналото имаше автомобили в които плюса на акумулатора е свързан към купето, но те корозират повече. Към зареждането трябва да се подходи с внимание тъй като електролита е сярна киселина и може да нанесе поражения на човешката кожа.

При изваждането на акумулатора, минуса трябва да се махне първо и след това плюса. Това няма да позволи създаването на късо съединение от ключа докосващ част от купето при положение че първо се маха кабела от плюса. При поставянето му се действа в обратния ред.

## [редактиране] Експлодиращи акумулатори

Необслужваемите акумулатори имат клапан на всяка клетка позволяващ изпускане при повишаване на налягането. Обаче кислорода и водорода се комбинират в пространството над електролита, тъй че свръхналягането е рядко. Но ако клапана откаже (например клапана е блокиран) то има възможност за експлозия ако сместа се запали. Съвсем малка искра е достатъчна за възпламеняване. Това обикновено става, когато има забележимо подуване на стените на акумулатора. То варира от клетка до клетка, като най-силно изразено е в краищата на акумулатора тъй като пластмасата не се поддържа от другите клетки. Учудващо е, че такова малко пространство може да възпроизведе такава експлозия, но след малката експлозия се получава верижна реакция, която усилва ефекта от експлозията. Такива акумулатори трябва да бъдат изолирани и извадени от употреба, като се използват защитни средства.

## [редактиране] Терминология

- Ампер-час (A·h) означава че акумулатора може да отдаде определен ток за определен период на разряд. Тава дава представа за енергията, която акумулатора е способен да съхрани и след това отдаде.
- Стартерен ток (CA), е тока, който акумулатора може да отдаде за 30 секунди при 0 °C като запази 1.2 волта/клетка (7.2 волта за 12 волтов акумулатор).
- Стартерен ток на студено (CCA) е тока, който акумулатора може да отдаде за 30 секунди при -18 °C като запази 1.2 волта/клетка (7.2 волта за 12 волтов акумулатор).
- Стартерен ток на топло (HCA) е тока, който акумулатора може да отдаде за 30 секунди при 26.7 °C като запази 1.2 волта/клетка (7.2 волта за 12 волтов акумулатор).
- Закон на Пюкерт обяснява, че капацитета на акумулатора варира в съответствие със скоростта на разряд. Акумулатор разреждащ се по бързо отдава по-малко ампер-часа отколкото същия разреждан по-бавно.
- Анемометърът измерва гъстотата и като следствие каква чат от електролита е сярна киселина. Ниски показания означават, че сулафата е на пластините и акумулатора е разреден. След зареждане сулфата се връща в електролита.
- Волтажа измерен, когато двигателя е изключен може приблизително да даде представа за степента на зреденост на акумулатора:

        Волтаж | ~ Заряд
        12.65 V | 100 %
        12.45 V | 75 %
        12.24 V | 50 %
        12.06 V | 25 %
        11.89 V | 0 %

## [редактиране] Нови видове

С развитието на технологията нови видове акумулатори намират приложение в автомобила. Двигател на прогреса са т.н. "хибридни автомобили" използващи електрически двигател и двигател с вътрешно горене. За подаване на енергия към електрическия двигател в автомобила се поставят тягови акумулатори или водородни клетки. Видове акумулатори:

- NiMH - никел-металхидридни
- LiION - литиево-йонни

## [редактиране] Виж също

- Акумулатор

## [редактиране] Външни връзки

- Елхим-Искра - български производител на акумулатори
- Енергия - български производител на акумулатори
- МОНБАТ - български производител на акумулатори

Взето от „http://bg.wikipedia.org../../../%D0%B0/%D0%B2/%D1%82/%D0%90%D0%B2%D1%82%D0%BE%D0%BC%D0%BE%D0%B1%D0%B8%D0%BB%D0%B5%D0%BD_%D0%B0%D0%BA%D1%83%D0%BC%D1%83%D0%BB%D0%B0%D1%82%D0%BE%D1%80.html“.

Категория: Автомобили

##### Views

- Статия
- Беседа
- Текуща версия

##### Търсене

##### На други езици

- Deutsch
- English
- Suomi
- Svenska